ผมน่ะหรือคือราชาปีศาจ!

ผมน่ะหรือคือราชาปีศาจ! (Kyō kara ma no tsuku jiyūgyō!)  เป็นหนังสือการ์ตูนและหนังสือนิยายไลต์โนเวลเล่มแรกในชุด “มะรุมะ” ผู้ประพันธ์ คือ อาจารย์โทโมะ ทาคาบายาชิ ผู้วาดภาพประกอบในนิยายและวาดการ์ตูน คือ อาจารย์เทมาริ มัตสึโมโตะ ทั้งนิยายและการ์ตูนอยู่ภายใต้การดูแลและพิมพ์จัดจัดหน่ายโดย คาโดคาวะ บีนส์ บุงโกะ ในเครือของคาโดคาวะ โชะเทน
ในปี พ.ศ. 2547 นิยายมะรุมะ ได้รับการนำไปดัดแปลงเป็นการ์ตูนแอนิเมชั่น โดยใช้ชื่อว่า Kyo Kara Maoh! （今日からマ王！） ปัจจุบันมีทั้งหมด 3 ภาค จำนวนทั้งสิ้น 117 ตอน (หลังจบอนิเมะภาคสองแล้วมีการจัดทำโอวีเอ ใช้ชื่อว่า Kyo Kara Maoh! R （今日からマ王！R） ด้วย)
ในปี พ.ศ. 2548 อาจารย์เทมาริ มัตสึโมโตะ ได้เริ่มลงการ์ตูนมังงะในนิตยสารการ์ตูนรายเดือนอะสุกะ (Asuka)
นอกจากนี้ยังได้จัดทำเกมเพลย์สเตชัน 2 ได้แก่ “Kyo Kara Maoh! Hajimari no tabi” （今日から㋮王！はじ㋮りの旅） และ “Kyo Kara Maoh! Shinmakoku no kyuujitsu” （今日から㋮王！眞魔国の休日） รวมถึงเกมคอมพิวเตอร์ “Kyo Kara Maoh! Oresama QUEST” （今日から㋮王！俺さまクエスト）

**เนื้อเรื่อง**
วันหนึ่ง ชิบูยะ ยูริ นักเรียนมัธยมปลายธรรมดาที่รักเบสบอลเป็นชีวิตจิตใจ ได้บังเอิญไปพบกับเหตุการณ์เพื่อนร่วมห้องสมัย ม.ต้น กำลังถูกรังแกจึงพยายามเข้าไปช่วย แต่กลับถูกกลุ่มนักเรียนนักเลงเหล่านั้นลากตัวเข้าไปในห้องน้ำสาธารณะ กลุ่มนักเลงตั้งใจจะแก้แค้นยูริโดยการกดชักโครกแล้วเอาหน้าของเขากดลงไป แต่นั่นกลับทำให้ยูริถูกชักโครกดูดจนหลุดมาอยู่ในสถานที่หนึ่ง ซึ่งคล้ายกับหมู่บ้านของชาวยุโรปยุคกลาง
ที่นั่น ยูริไม่ได้รับการต้อนรับจากคนที่นั่นและยังถูกขับไล่ โชคดีที่มีกลุ่มคนขี่ม้าเข้ามาช่วยเขาไว้ได้ทัน จากนั้นยูริก็เดินทางไปยังบ้านพักแห่งหนึ่งเพื่อรับฟังเรื่องราวต่างๆ และแก้ข้อสงสัยของตัวเอง แต่กลับไม่ได้เป็นเช่นนั้นทั้งยังทำให้ยูริสับสนมึนงงมากกว่าเดิม เมื่อเขาได้ทราบว่า ตัวเขาจริงๆ แล้วเป็นคนของชนเผ่าปีศาจที่ดวงวิญญาณถูกส่งให้ไปเกิดยังโลกมนุษย์ อีกทั้งที่ว่าเขาเป็นว่าที่กษัตริย์องค์ใหม่แห่งอาณาจักรดังกล่าวด้วย ในระยะแรกยูริยังไม่ยอมรับกับสิ่งที่ได้รับฟังมา แต่ด้วยว่าเขารักความยุติธรรมและความถูกต้อง เขาจึงต้องยอมรับอำนาจดังกล่าวมาไว้ในมือเพื่อที่จะหยุดสงครามอันโหดเหี้ยมและทารุณระหว่างเผ่าพันธุ์ปีศาจและเผ่าพันธุ์มนุษย์
นอกจากต้องจัดการเรื่องต่างๆ ภายในประเทศของตัวเองแล้ว ยูริยังเดินทางไปยังต่างประเทศจนประสบพบกับเหตุการณ์มากมาย รวมถึงการแก้ปัญหาเรื่อง "กล่องต้องห้ามทั้งสี่" ด้วย

**ตัวละคร**

**หนังสือนิยาย**
ชื่อภาษาไทยในที่นี้เป็นการแปลโดยตรงจากภาษาญี่ปุ่น ไม่ใช่ชื่อที่ใช้จริงแต่อย่างใด (รอการยืนยันชื่อภาษาไทยจากเจ้าของลิขสิทธิ์) 

**เล่มเนื้อหาหลัก**

**ส่วนของอาณาจักรเผ่าพันธุ์ปีศาจ**
 ผมน่ะหรือคือราชาปีศาจ! （今日から㋮のつく自由業！） (Japan เดือนธันวาคม พ.ศ. 2543  ISBN 978-4-04-442001-7)
ปฐมบทแห่งราชาปีศาจ ยูริที่เป็นเพียงเด็กหนุ่มธรรมดาๆ กลับต้องมารับหน้าที่อันยิ่งใหญ่ นั่นก็คือหน้าที่ของราชาปีศาจ- คราวนี้คืออาวุธปีศาจชิ้นสุดท้าย ! （今度は㋮のつく最終兵器！） (Japan เดือนพฤษภาคม พ.ศ. 2544 ISBN 978-4-04-442002-4)
ยูริซึ่งถูกเรียกตัวกลับมายังอาณาจักรเผ่าพันธุ์ปีศาจอีกครั้ง ต้องออกเดินทางสู่ดินแดนมนุษย์เพื่อตามหาอาวุธสงครามประจำกษัตริย์ปีศาจซึ่งได้หายสาบสูญไปราวสองร้อยปีมาแล้ว โดยคาดว่าจะทำให้เหล่ามนุษย์เกรงกลัวและไม่คิดทำสงครามอีก อาวุธดังกล่าวคือดาบมาร มีชื่อว่า มอร์กิฟ- ค่ำนี้คือการหลบหนีของปีศาจ! （今夜は㋮のつく大脱走！） (Japan เดือนธันวาคม พ.ศ. 2544 ISBN 978-4-04-445203-2)
ยูริถูกเรียกตัวกลับมายังอาณาจักรอีกครั้ง คราวนี้เขาถูกตั้งข้อหาว่าเป็นอาชญากรในดินแดนสเวเรล่าของเผ่ามนุษย์ จึงต้องออกเดินทางเพื่อจัดการกับปัญหาดังกล่าว- พรุ่งนี้คือวันที่สายลมแห่งปีศาจโบกพัด! （明日は㋮のつく風が吹く！） (Japan เดือนกุมภาพันธ์ พ.ศ. 2545 ISBN 978-4-04-445204-9)
เกี่ยวกับการปรากฏตัวของคนที่อ้างว่าเป็น “ลูกสาว” นอกสมรสของราชาปีศาจ

**ส่วนของดินแดนปกครองตนเองคาโลเรีย (Caloria)**
ในฤดูร้อนนั้น ยูริซึ่งกำลังช่วยงานอยู่ที่บ้านญาติของมุราตะ ถูกเรียกตัวกลับอาณาจักรอีกครั้ง แต่คราวนี้ทั้งคอนราทและคนอื่นๆ กลับมีท่าทีที่แปลกไป และแทนที่จะโผล่กลับมายังอาณาจักรอีกครั้ง เขากลับโผล่ไปยังดินแดนปกครองตนเองคาโลเรีย ซึ่งอยู่ภายใต้อาณัติของอาณาจักรซีมารอนเล็ก (Small Cimaron) ที่น่าแปลกใจคือครั้งนี้มุราตะเองก็หลุดตามยูริมายังโลกนี้ตามด้วย- สุริยาแห่งปีศาจจะลอยเด่นแน่นอน! （きっと㋮のつく陽が昇る！）(Japan เดือนกันยายน พ.ศ. 2545 ISBN 978-4-04-445206-3)- อีกไม่นานก็จะถึงยามเย็นแห่งปีศาจ! （いつか㋮のつく夕暮れに！）(Japan เดือนธันวาคม พ.ศ. 2545 ISBN 978-4-04-445207-0)- เหล่าหิมะแห่งปีศาจลอยคว้างบนฟากฟ้า! （天に㋮のつく雪が舞う！）(Japan เดือนพฤษภาคม พ.ศ. 2546 ISBN 978-4-04-445208-7)- เหล่าดวงดาวแห่งปีศาจร่วงลงสู่ผืนดิน! （地には㋮のつく星が降る！）(Japan เดือนกรกฎาคม พ.ศ. 2546 ISBN 978-4-04-445209-4)

**ส่วนของอาณาจักรผืนทรายศักดิ์สิทธิ์ (聖砂国)**
อาณาจักรผืนทรายศักดิ์สิทธิ์เป็นเผ่าพันธุ์เทวดาที่ปิดประเทศไปเป็นระยะเวลานานแล้ว (แต่ก็ยังคงมีการติดต่อแลกเปลี่ยนกับอาณาจักรซีมารอนเล็กอยู่บ้าง) ฝ่ายพระราชายูริและเหล่าขุนนางต้องการทราบความเป็นไปภายในของอาณาจักรดังกล่าว จึงตัดสินใจเดินทางไปยังดินแดนดังกล่าว ทว่าเรื่องราวหลายอย่างกลับไม่ได้เป็นไปตามคาด หนึ่งในนั้นก็คือ เรื่องที่ยูริต้องออกเดินทางสู่อาณาจักรผืนทรายศักดิ์สิทธิ์พร้อมกับพระราชาซาราเลกีแห่งอาณาจักรซีมารอนเล็ก และทูตเจริญสัมพันธไมตรีจากอาณาจักรซีมารอนใหญ่หรือก็คือ คอนราท- ทะเลแห่งปีศาจคือจุดหมายปลายทางของเรา! （めざせ㋮のつく海の果て！） (Japan เดือนเมษายน พ.ศ. 2547 ISBN 978-4-04-445211-7)- นี่คือก้าวแรกของราชาปีศาจ! （これが㋮のつく第一歩！） (Japan เดือนกันยายน พ.ศ. 2547 ISBN 978-4-04-445213-1)- ในไม่ช้าบทเพลงแห่งปีศาจจะกังวาน!　（やがて㋮のつく歌になる！） (Japan เดือนธันวาคม พ.ศ. 2547 ISBN 978-4-04-445214-8)- ทรัพย์สมบัติอยู่ในผืนดินของปีศาจ!　（宝は㋮のつく土の中！） (Japan เดือนกันยายน พ.ศ. 2548 ISBN 978-4-04-445215-5)- ก้นบึ้งน้ำคือกล่องแห่งปีศาจ!　（箱は㋮のつく水の底！） (Japan เดือนพฤษภาคม พ.ศ. 2549 ISBN 978-4-04-445216-2)- ทะเลทรายคือทางสู่จุดหมายของปีศาจ!　（砂は㋮のつく途の先！） (Japan เดือนธันวาคม พ.ศ. 2550 ISBN 978-4-04-445218-6)- ถอนหางเสือของปีศาจกลับสู่บ้านเกิด! （故郷へ㋮のつく舵をとれ！） (Japan เดือนมิถุนายน พ.ศ. 2551 ISBN 978-4-04-445220-9)

**ส่วนเนื้อหาใหม่ (ダルコ国)**
ยูริและมุราตะได้เดินทางไปสู่โลกอีกใบ แต่ทว่าพวกเขากลับหลุดไปยังอาณาจักรดาลโกซึ่งอยู่ติดกับอาณาจักรเผ่าพันธุ์ปีศาจ เกวนดัลจึงต้องรีบออกเดินทางไปยังอาณาจักรดังกล่าวเพื่อช่วยพระราชาและอัครเสนาบดี และในที่สุดแล้วพวกเขาทั้งสามก็ต้องถูกจองจำในเรือนจำที่นั่น- ด้านหน้านี้คือกรงห้องขังของปีศาจ!　（前は㋮のつく鉄格子！）( Japanเดือนพฤษภาคม พ.ศ. 2545 ISBN ISBN 978-4-04-445221-6)

**เล่มเนื้อหาพิเศษ**
เป็นภาคพิเศษ เนื้อหาจะเกี่ยวข้องกับตัวละคร แต่จะไม่เกี่ยวข้องกับส่วนเนื้อหาหลักเสียทีเดียว มีทั้งที่รวมเรื่องสั้นหลายๆ ตอน หรือเป็นเล่มเดียวจบก็มี- ท่านลอร์ดกับไดอารี่ปีศาจ!? （閣下と㋮のつくトサ日記！？）(Japan เดือนพฤษภาคม พ.ศ. 2545 ISBN 978-4-04-445205-6)
เนื้อเรื่องเกี่ยวกับไดอารี่ของกุนเทอร์ที่ได้ออกพิมพ์จำหน่ายและได้รับความนิยมอย่างสูง- ก็แค่คุณหนูเพียงชั่วคราว! （お嬢様とは仮の姿！）(Japan เดือนกันยายน พ.ศ. 2546 ISBN 978-4-04-445210-0)
ไม่มีตัวละครจากเรื่องมะรุมะปรากฏเลย แต่ก็มีแนวโน้มว่าจะมีส่วนสำคัญเกี่ยวกับเนื้อหาในภายภาคหน้า เนื่องจากมีการพูดถึงเรื่องกล่องต้องห้ามและผู้ถือกุญแจอยู่ด้วย เรื่องราวเกิดขึ้นสมัยสงครามโลกครั้งที่สองบนโลกมนุษย์- ลูกชายน่ะหรือคือราชาปีศาจ!? （息子は㋮のつく自由業！？）(Japan เดือนเมษายน พ.ศ. 2547 ISBN 978-4-04-445212-4)
เนื้อเรื่องดำเนินที่ตัวละครบ้านชิบุยะและความสัมพันธ์ภายในครอบครัวชิบุยะ- จากวันนี้ผมคือราชาปีศาจ!? （今日から㋮王！？） (Japan ฉบับธรรมดา เดือนธันวาคม พ.ศ. 2549 ISBN 978-4-04-445217-9, ฉบับพิเศษจำนวนจำกัด เดือนพฤศจิกายน พ.ศ. 2549 ISBN 978-4-04-900782-4)
เนื่องจากอนิเมะได้รับความนิยมอย่างมาก ผู้เขียนจึงยืมชื่ออนิเมะมาดัดแปลงเล็กน้อย โดยการเติมเครื่องหมาย ? (เครื่องหมายปรัศนีย์) ลงไป- ดินแดนแห่งรัก อาณาจักรเผ่าพันธุ์ปีศาจ （眞㋮国より愛をこめて）(Japan เดือนกรกฎาคม พ.ศ. 2551 ISBN 978-4-04-445219-3)
เนื้อเรื่องเกี่ยวกับองค์ปฐมกษัตริย์และอัครเสนาบดี เป็นต้น

**อนิเมะ**
“จากวันนี้ผมคือราชาปีศาจ”(ชื่ออย่างไม่เป็นทางการ) (Kyō kara ma ō!) ฉายทางช่องเอ็นเอชเค BS2 (NHK BS2) ฉายซ้ำทางช่อง NHK教育 (NHK Kyouiku) ชื่อเรียกสั้นๆ ของซีรีส์อนิเมะคือ มะนิเมะ （㋮ニメ） ในเดือนตุลาคม พ.ศ. 2550 ได้มีการวางจำหน่าย OVA ออกมาเดือนละแผ่น ทั้งหมด 5 แผ่น กระทั่งเดือนกุมภาพันธ์ พ.ศ. 2551 จึงออกอากาศอนิเมะภาคสาม ปัจจุบันมีการนำอนิเมะไปฉายในหลายประเทศแล้ว เช่น ไต้หวัน ฮ่องกง สหรัฐอเมริกา เป็นต้น

**เวลาออกอากาศ (ประเทศญี่ปุ่น)**
 NHK BS2
** ภาคที่หนึ่ง เริ่มฉายวันที่ 3 เมษายน ค.ศ. 2004 ถึงวันที่ 12 กุมภาพันธ์ ค.ศ. 2005 (รวมทั้งสิ้น 39 ตอน) ทุกวันเสาร์ เวลา 9.00-9.25 น.
** ภาคที่สอง เริ่มฉายวันที่ 2 เมษายน ค.ศ. 2005 ถึงวันที่ 25 กุมภาพันธ์ ค.ศ. 2006 (รวมทั้งสิ้น 39 ตอน) ทุกวันเสาร์ เวลา 9.00-9.25
** ภาคที่สาม เริ่มฉายวันที่ 3 เมษายน ค.ศ. 2008 ถึงวันที่ 19 กุมภาพันธ์ ค.ศ. 2009 (รวม 39 ตอน) ทุกวันพฤหัสบดี เวลา 23.00-23.25- NHK Kyoiku
** ภาคที่หนึ่ง เริ่มฉายวันที่ 9 มีนาคม ถึงวันที่ 14 ธันวาคม ค.ศ. 2005 (จำนวนทั้งสิ้น 41 ตอน) ทุกวันพุธ เวลา 24.00-24.25
** ภาคที่สอง เริ่มฉายวันที่ 6 เมษายน ถึงวันที่ 14 ธันวาคม ค.ศ. 2006 (จำนวนทั้งสิ้น 37 ตอน) ทุกวันพฤหัสบดี เวลา 24.00-24.25
** ภาคที่สาม เริ่มฉายวันที่ 11 เมษายน ค.ศ. 2009 จนถึงปัจจุบัน (คาดว่าจำนวนทั้งสิ้น 39 ตอน) ทุกวันเสาร์ เวลา 9.25-9.50- BHK Bshi
** ภาคที่หนึ่ง เริ่มฉายวันที่ 3 เมษายน ค.ศ. 2009 จนถึงปัจจุบัน ทุกวันศุกร์ เวลา 19.00-19.25
ต้นฉบับของอนิเมะเดิมนั้นเป็นภาพขนาด 16:9 หากผู้ชมรับสัญญาณเป็นสัญญาณดิจิตอลภาคพื้นดิน จะได้รับชมภาพขนาดดั้งเดิม คือ 16.9 แต่หากรับสัญญาณเป็นสัญญาณอนาล็อก ทางช่อง BS2 จะปรับขนาดเป็น 4:3 ทางช่อง Kyouiku จะปรับขนาดเป็นเล็ทเตอร์บ็อกซ์

**ชื่อตอน**

**ภาคที่หนึ่ง**

**ภาคที่สอง**

**ภาคที่สาม**

**โอวีเอ**
ใช้ชื่อว่า Kyo Kara Maoh! R （今日から㋮王！R）

**ทีมผู้สร้าง**
 เนื้อเรื่องต้นฉบับ: โทโมะ ทาคาบายาชิ (TAKABAYASHI Tomo) ภายใต้การดูแลของ คาโดคาวะ บีนส์ บุงโกะ (Kodokawa Beans Bunko)
 ผู้กำกับ: จุนจิ นิชิมุระ (NISHIMURA Junji)
 บทละคร: อาเคมิ โอโมเดะ (OMODE Akemi)
 แบบร่างตัวละครต้นฉบับ: เทมาริ มัตสึโมโตะ (MATSUMOTO Temari)
 ออกแบบตัวละคร: ยูกะ คุโด้ (KUDOU Yuka)
 ผู้กำกับฝ่ายศิลป์: โทชิฮิสะ โคยามะ (KOYAMA Toshihisa)
 เพลงประกอบฉาก: โยอิจิโร่ โยชิกาวะ (YOSHIKAWA Yoichirou)
 ผู้กำกับเสียงประกอบฉาก: โทรุ นากาโนะ (NAGANO Touru)
 งานภาพเคลื่อนไหว: คาซึโนริ โนงุจิ (NOGUCHI Kazunori)
 ฝ่ายผลิต: ยูจิ ชิบาตะ (SHIBATA Yuji)
 ประสานงานการผลิต: ฮิเดโอะ อิฮาระ (IHARA Hideo)
 อำนวยการผลิต: สตูดิโอดีน
 ออกอากาศ: เอ็นเอชเค

**การ์ตูนมังงะ**
อาจารย์เทมาริ มัตสึโมโตะ ผู้วาดภาพประกอบในนิยายนั้น ได้นำนิยายมาวาดเป็นการ์ตูนลงในนิตยสารอะสุกะซึ่งเป็นนิตยสารรายเดือน และได้มีการรวมเล่มออกจำหน่าย โดยใช้ชื่อว่า "ผมน่ะหรือคือราชาปีศาจ!" （今日から㋮のつく自由業！） ทุกเล่ม (ไม่เหมือนนิยายที่ชื่อของแต่ละเล่มจะต่างกันไป) เนื้อหาหนังสือการ์ตูนจะยึดตามนิยายเป็นสำคัญ

**จำนวนฉบับรวมเล่มที่จำหน่ายปัจจุบัน**
ในญี่ปุ่นฉบับรวมเล่มอยู่ในความดูแลของสำนักพิมพ์ Asuka Comics DX สำหรับในประเทศไทยฉบับรวมเล่มอยู่ในความดูแลของสำนักพิมพ์พีชคอมมิคส์ ในเครือบงกชคอมมิคส์ บริษัท บงกช พับลิชชิ่ง จำกัด

**ประเทศญี่ปุ่น**

**ประเทศไทย**

**อธิบายศัพท์เฉพาะ**
 โลกทางโน้น, โลกทางนั้น, โลกฝั่งโน้น （異世界） : โลกที่ยูริเดินทางกลับไปมา เป็นคำที่ใช้เรียกอย่างง่าย สภาพเศรษฐกิจสังคมที่นั่นคล้ายกับยุโรปยุคกลาง (หรือที่เรียกกันว่ายุคมืด) ผู้คนที่อาศัยอยู่ที่นั่นก็คล้ายกับชาวตะวันตกทั้งสิ้น
 อาณาจักรเผ่าพันธุ์ปีศาจ （眞魔国） : เป็นอาณาจักรของชนเผ่าปีศาจ ก่อตั้งโดยพระปฐมกษัตริย์（眞王）กับเหล่าทหารของพระองค์เมื่อราวๆ 4000 ปีก่อน ชื่ออย่างเป็นทางการของอาณาจักรคือ “อาณาจักรอันรุ่งเรืองของราชาองค์ใหม่ผู้ยิ่งใหญ่และประชาชนเผ่าปีศาจ ทุกสิ่งบนโลกล้วนก่อเกิดจากพวกเราเผ่าพันธุ์ปีศาจ ด้วยความกล้าหาญ เชาวน์ปัญญา และพลังอำนาจ ที่สามารถสยบได้แม้แต่พระเจ้าผู้สร้างโลก เผ่าพันธุ์ปีศาจจักต้องเจริญรุ่งเรืองสืบไป ชั่วนิรันดร์” แต่โดยปกติแล้วมักจะขนานนามอย่างลำลองว่า “อาณาจักรเผ่าพันธุ์ปีศาจ”
 ราชาปีศาจ （魔王） : ตำแหน่งของพระเจ้าแผ่นดินแห่งอาณาจักรเผ่าพันธุ์ปีศาจ ทั้งนี้การสืบราชสมบัติไม่ได้เป็นไปตามอย่างของโลกมนุษย์หรือแม้แต่อาณาจักรอื่นๆ ในโลกนั้นเองก็ตาม หากแต่ขึ้นอยู่กับพระบัญชาของพระปฐมกษัตริย์ทั้งสิ้น (ผ่านทางเทพพยากรณ์) นับแต่อดีตมาการขนานพระนามกษัตริย์จะเป็นไปตามแบบแผน คือ “พระราชา (พระนาม) ” หรือ “พระราชินี (พระนาม) ” แต่พอเข้ายุคสมัยใหม่ก็เริ่มเกิดการขนานพระนามตามกิจการที่พระองค์ได้ทรงปฏิบัติ เช่น “กษัตริย์นักบั่นคอ” หรือ “กษัตริย์จอมนองเลือด” เป็นต้น ยุคใดที่มีพระราชาผู้ทรงพระปรีชาสามารถ ตลอดจนทรงได้รับการเคารพเทิดทูนแล้ว เครื่องราชกกุธภัณฑ์ของกษัตริย์องค์นั้นจะได้รับการสืบทอดสู่กษัตริย์รุ่นถัดมาอีกหลายรัชกาล
 เผ่าพันธุ์ปีศาจ （魔族） : เผ่าพันธุ์หนึ่งที่อาศัยอยู่ในอาณาจักรเผ่าพันธุ์ปีศาจ อายุขัยโดยเฉลี่ยแล้วจะยาวนายกว่ามนุษย์ราวๆ 5 เท่า แต่ละคนจะมีพลังเวทไม่เหมือนกัน ประชาชนเผ่าพันธุ์ปีศาจมักจะมีหน้าตาผิวพรรณที่สวยงาม บริสุทธิ์ผุดผ่อง (จนคนของเผ่าพันธุ์มนุษย์ที่หล่อหรือสวยบางทีก็ถูกกล่าวหาว่าเป็นเผ่าปีศาจก็มี) สำหรับชนเผ่ามนุษย์แล้ว เผ่าพันธุ์ปีศาจเป็นสิ่งที่น่าสะพรึงกลัว และน่าขยะแขยง
นอกจากนี้ ยังมีพวกลูกครึ่งระหว่างเผ่าพันธุ์มนุษย์และเผ่าพันธุ์ปีศาจอยู่ คนพวกนี้แม้จะไม่มีพลังปีศาจ แต่จะมีประสาทสัมผัสที่ไวและเก่งกว่ามนุษย์หลายเท่า แต่ดูเผินๆ แล้วภายนอกแทบไม่ได้แตกต่างกับมนุษย์เลย เพียงแค่คนพวกนี้จะมีอายุยืนกว่ามนุษย์ทั่วไปนิดหน่อยเท่านั้น ทำให้ลูกครึ่งบางคนไม่ทราบเลยด้วยซ้ำว่าตัวเองเป็นเลือดผสม
 ผมดำและตาดำ （双黒） : สำหรับชนเผ่าปีศาจแล้ว การมีผมและดวงตาเป็นสีดำนับว่าเป็นของสูงค่าและหาได้ยากยิ่งนัก มันเป็นหลักฐานที่บอกได้ว่าคนผู้นั้นเป็นเผ่าพันธุ์ปีศาจอย่างแน่นอน และจะทำให้สถานะหรือฐานันดรศักดิ์สูงกว่าขุนนางทั้งหมด (แต่ยังต่ำกว่ากษัตริย์) สำหรับเผ่าพันธุ์มนุษย์แล้ว สีดำหมายถึง ลางร้าย โชคไม่ดี หรืออาจจะหมายถึง ยาลับที่ทำให้ไม่แก่ไม่ตาย เป็นอมตะ
 เวทปีศาจ （魔術） : บทคาถาหรือสิ่งอื่นใดที่ใช้ในการต่อสู้ของชนเผ่าปีศาจ เป็นพลังที่มีแต่เผ่าพันธุ์ปีศาจเท่านั้นที่จะครอบครองได้ การจะบังคับ “พลังปีศาจ” （魔力） เพื่อจะใช้เวทปีศาจได้นั้น จำต้องอาศัยพรสวรรค์ที่ติดมาแต่กำเนิด (มากับวิญญาณ) และต้องทำพันธสัญญากับธาตุใดธาตุหนึ่งก่อน จึงจะสามารถใช้พลังดังกล่าวได้  โดยมากผู้ที่ใช้เวทปีศาจได้จะเป็นชนชั้นขุนนางเพียงไม่กี่คน โดยปกติ ธาตุเพียงหนึ่งธาตุที่จะยอมรับพลังปีศาจแล้วยอมให้เราใช้เวทปีศาจควบคุมมันในการต่อสู้ได้ สำหรับพระราชายูริถือว่าเป็นข้อยกเว้นเนื่องจากทรงฤทธานุภาพมากจนธาตุทั้งหมดยอมสวามิภักดิ์แต่โดยดี
 เวทศักดิ์สิทธิ์ （法術） : มนุษย์จะเรียกร้องพลังจาก “บางสิ่งบางอย่าง” พลังที่ว่าไม่ได้มีติดตัวมาแต่กำเนิดดังเช่นพลังเวทของชนเผ่าปีศาจ แต่จำต้องได้รับการฝึกฝนอย่างหนักจึงจะสามารถใช้ “พลังศักดิ์สิทธิ์” （法力） ได้ และหากมี “ศิลาศักดิ์สิทธิ์” ด้วยแล้วจะยิ่งทำให้พลังกล้าแกร่งขึ้นมาก
สำหรับพวกเผ่าเทวดา ส่วนใหญ่มักจะมีพลังที่ว่าตั้งแต่กำเนิด
 กล่องต้องห้าม （禁忌の箱） : กล่องที่พระปฐมกษัตริย์ทรงใช้พลังของพระองค์ปิดผนึก “สสารแห่งความพินาศ” ไว้ในกล่องสี่ใบ ซึ่งมีนามว่า “สุดขอบพสุธา” （地の果て） “จุดจบแห่งสายลม” （風の終わり） “ไฟโลกันตร์อันเย็นเฉียบ” （凍土の劫火） และ “ก้นบึ้งแห่งกระจก” （鏡の水底）แต่ละกล่องนั้นจะมีกุญแจอยู่ โดยการกำหนดส่วนของร่างกายส่วนใดส่วนหนึ่งของคนที่ถูกเลือกให้เป็นกุญแจ (การกำหนดนี้มีเพียงคนวงในบางคนเท่านั้นที่ทราบ) กุญแจดังกล่าวจะถูกสืบทอดผ่านในตระกูลจากรุ่นสู่รุ่น กุญแจที่ว่านี้จะสามารถใช้เปิดกล่องได้ เจ้าของกุญแจทั้งนี่กล่องคือ โวลแตร์, เวลเลอร์, บีเลอเฟลท์ และ วินคอท ตามลำดับ
การที่จะปลดปล่อยสสารแห่งความพินาศออกมาได้นั้นจำต้องเปิดผนึกกล่องจุดจบแห่งสายลมเสียก่อน กล่องอื่นๆ จึงจะสามารถปลดผนึกได้
 สสารแห่งความพินาศ（創主） : เป็นสสารที่ไม่สามารถระบุได้ชัดว่าคืออะไร มีอยู่ด้วยกันหลายตัว ในอดีตพวกมันคอยทำลายโลกนั้นให้พินาศลงไป จนกระทั่งเมื่อราวๆ 4000 ปีก่อน พระปฐมกษัตริย์ทรงใช้เวทปีศาจและดาบมารปราบปรามและปิดผนึกพวกมันลงในกล่อง
 ตระกูลขุนนางทั้งสิบ （十貴族） : ตระกูลขุนนางที่เป็นเจ้าครองที่ดินตามหลักระบบศักดินาสวามิภักดิ์ (feudalism) แคว้นแต่ละแคว้นจะต้องส่งภาษีซึ่งหักส่วนของขุนนางแล้วกลับสู่กษัตริย์ นอกจากนี้ ตระกูลขุนนางยังมีมีบทบาทสำคัญในการปกครองประเทศมาก ในระยะแรกนั้นพระราชายูริทรงไม่มีอำนาจใดๆ ในการปกครองโดยตรง เนื่องจากยังไม่บรรลุนิติภาวะ จึงจำเป็นต้องให้มีผู้สำเร็จราชการแทนพระองค์ไปก่อนซึ่งก็มาจากคณะขุนนางทั้งสิบ (พระราชายูริทรงใช้อำนาจปกครองราชธานีและดินแดนรอบๆ โดยตรง และแบ่งออกเป็นอีก 10 แคว้น ให้ขุนนางดูแลปกครอง)
ขุนนางทุกคนจะมีนามสกุลว่า "ฟอน" ตามด้วยชื่อแคว้นที่ปกครอง เช่น ฟอน โวลแตร์, ฟอน กรานซ์ เป็นต้น (ฟอน หรือ von ในภาษาเยอรมัน หมายถึง of ในภาษาอังกฤษ หรือ de ในภาษาฝรั่งเศส)

**อ้างอิง**

**แหล่งข้อมูลอื่น**
  เว็บไซต์อย่างเป็นทางการของมะรุมะ date=2006-02-09  -  เว็บไซต์ Kyo Kara Maoh! อย่างเป็นทางการของ NHK date=2006-03-04  -  เว็บไซต์อย่างเป็นทางการของเกมเพลย์สเตชัน: Kyo Kara Maoh! Hajimari no Tabi date=2014-10-23  -  เว็บไซต์อย่างเป็นทางการของเกมเพลย์สเตชัน: Kyo Kara Maoh! Shinmakoku no Kyūjitsu date=2013-05-09  -  เว็บไซต์อย่างเป็นทางการของเกมคอมพิวเตอร์: Kyo Kara Maoh! Oresama QUEST date=2006-11-09  -  เว็บไซต์ของนิตยสาร Asuka -  เว็บไซต์พิเศษ SHIMAxSHIMA Kyo Kara Maoh! Special Sitefix-attempted=yes  -  เว็บไซต์ Kyo Kara Maoh! อย่างเป็นทางการของ GENEON date=2008-08-28  -  เว็บไซต์อย่างเป็นทางการของ Kyo Kara Maoh! OVA 
หมวดหมู่:การ์ตูนญี่ปุ่นแนวโชโจะ
หมวดหมู่:ความหลากหลายทางเพศในอนิเมะและมังงะ
หมวดหมู่:สตูดิโอดีน
หมวดหมู่:มังงะของสำนักพิมพ์คาโดกาวะโชเต็ง